**Splošni pogoji in pojasnila v zvezi z izvedbo programa Počitnice na Drugi v šolskem letu 2017/18**

Spoštovani starši!

Za prijavo na program Počitnice na Drugi vas prosimo, da izpolnite spletno prijavnico. Če želite prijaviti več kot enega otroka, izpolnite dodatno prijavnico (drugi otrok ima pri plačilu 20 % popusta). Za popolno prijavo morajo otroci na prvi dan Počitnic na Drugi s seboj prinesti tudi podpisano natisnjeno prijavnico (podpišejo jo starši oz. skrbniki).

Najlepše se vam zahvaljujemo za zaupanje in se veselimo srečanja z vašimi otroki!

**Splošni pogoji udeležbe v programu Počitnice na Drugi**

S prijavo preko spletne prijavnice sprejemate spodnje splošne pogoje o izvajanju in udeležbi v programu Počitnice na Drugi (v nadaljevanju: program), ki ga izvaja II. gimnazija Maribor, Trg Miloša Zidanška 1, 2000 Maribor (v nadaljevanju: izvajalec).

SPLOŠNI POGOJI o izvajanju in udeležbi v programu Počitnice na Drugi:

1. člen

Pogoji veljajo za vse starše ali skrbnike udeležencev programa, ki so sklenili pogodbo tako, da so izpolnili spletno prijavnico in poslali oz. predložili osebno podpisano prijavnico za izbrani program.

1. člen

Starš ali skrbnik udeleženca je s prijavo na program izvajalca sprejel te splošne pogoje. Starš ali skrbnik udeleženca je dolžan plačati ceno programa v višini **119,00 € (z DDV)** v skladu s sprejeto ponudbo izvajalca najkasneje do **ponedeljka, 18. junija 2018**. Po tem datumu ima izvajalec pravico, da ponudi udeležbo kandidatom, ki se zaradi omejitve mest niso mogli prijaviti. V primeru prijave drugega otroka, znaša cena 95, 20 eur (z DDV).

1. člen

Če starš ali skrbnik udeleženca prijavi na program in se ta zaradi utemeljenih razlogov (bolezni, nezgode, spremembe, ki jih starš ali skrbnik udeleženca pred prijavo nikakor ni mogel predvideti) ne more udeležiti izvajanja programa ter se iz teh razlogov vsaj 3 dni pred začetkom izvajanja programa odjavi, se staršu ali skrbniku vrne denar, vendar manjši znesek v vrednosti 50 evrov, hkrati pa mora predložiti pisno potrdilo, ki utemeljuje razloge za nezmožnost obiskovanja programa. Če udeleženec izvajalcu zgoraj omenjenega pisnega potrdila ne predloži, izvajalec obdrži celoten znesek vrednosti programa. Prav tako izvajalec obdrži celoten znesek vrednosti programa, če se udeleženec (več) ne udeležuje programa zaradi drugih razlogov, ki niso navedeni v 3. členu teh splošnih pogojev, izvajalec pa pri tem nima nobenih obveznosti.

1. člen

Starš ali skrbnik udeleženca je dolžan poravnati ceno programa v enkratnem znesku. Ob nezadostni zasedenosti skupine si izvajalec pridržuje pravico, da program odpove in v tem primeru staršem oz. skrbnikom vrne celoten znesek cene programa.

1. člen

Starš ali skrbnik se z izpolnitvijo spletne prijavnice strinja z objavo fotografij s programa v spletnih vsebinah izvajalca.

1. člen

Ti splošni pogoji stopijo v veljavo z izpolnitvijo spletne prijavnice.